CELEX: 22018D1987
Language: bg
Date: 2018-12-04 00:00:00
Title: Решение № 1/2018 на Съвместния комитет ЕС—ДОТР от 4 декември 2018 година относно поканата към Обединеното кралство да се присъедини към Конвенцията за общ транзитен режим [2018/1987]

14.12.2018   
               
               
                  BG
               
               
                  Официален вестник на Европейския съюз
               
               
                  L 317/47
               
            
         РЕШЕНИЕ № 1/2018 НА СЪВМЕСТНИЯ КОМИТЕТ ЕС—ДОТР
         от 4 декември 2018 година
         относно поканата към Обединеното кралство да се присъедини към Конвенцията за общ транзитен режим [2018/1987]
         СЪВМЕСТНИЯТ КОМИТЕТ,
         Като взе предвид Конвенцията от 20 май 1987 г. за общ транзитен режим (1), и по-специално член 15, параграф 3, буква д) от нея,
         като има предвид, че:
         
                     (1)
                  
                  
                     Съгласно член 15, параграф 3, буква д) от Конвенцията за общ транзитен режим („Конвенцията“), Съвместният комитет, създаден по силата на същата конвенция, приема с решение отправянето на покани към трети държави за присъединяване към Конвенцията съгласно член 15а.
                  
               
                     (2)
                  
                  
                     Обединеното кралство Великобритания и Северна Ирландия („Обединеното кралство“) изрази желанието си да се присъедини към Конвенцията като отделна договаряща страна от датата, на която Конвенцията престане да се прилага спрямо и в Обединеното кралство.
                  
               
                     (3)
                  
                  
                     Движението на стоки за и от Обединеното кралство би бил улеснен от общ транзитен режим за стоките, превозвани между Обединеното кралство и Европейския съюз, Република Исландия, бившата югославска република Македония, Кралство Норвегия, Република Сърбия, Конфедерация Швейцария и Република Турция.
                  
               
                     (4)
                  
                  
                     С оглед на постигането на такова опростяване е целесъобразно Обединеното кралство да бъде поканено да се присъедини към Конвенцията.
                  
               
                     (5)
                  
                  
                     Присъединяването на Обединеното кралство към Конвенцията следва да поражда действие, считано само от датата, на която Конвенцията престане да се прилага в Обединеното кралство в качеството ѝ на държава — членка на Европейския съюз, или — в случай че Европейският съюз и Обединеното кралство се договорят за преходни разпоредби, съгласно които Конвенцията ще се прилага спрямо и в Обединеното кралство — считано от датата, на която тези преходни разпоредби престанат да се прилагат,
                  
               ПРИЕ НАСТОЯЩОТО РЕШЕНИЕ:
         
            Член 1
            На Обединеното кралство се отправя покана да се присъедини към Конвенцията в съответствие с член 15а от нея, считано от датата, на която Обединеното кралство престане да бъде държава — членка на Европейския съюз, или от датата, на която престанат да се прилагат всички преходни разпоредби, договорени между Европейския съюз и Обединеното кралство, по силата на които Конвенцията би се прилагала спрямо и в Обединеното кралство.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 4 декември 2018 година.
            
               
                  За Съвместния комитет
               
               
                  Председател
               
               Philip KERMODE
            
         
         
            (1)  ОВ L 226, 13.8.1987 г., стр. 2.